הלכות בכורות (רמב"ן)/פרק ב
עובר פרתו של עובד כוכבים, והמוכר לו אף על פי שאינו רשאי, והמשתתף לו, והמקבל הימנו, והנותן לו בקבלה, פטור מן הבכורה, שנאמר: בישראל, אבל לא בעובד כוכבים. כהנים ולוים חייבין. לא נפטרו מבכור בהמה טהורה, אלא מפדיון הבן ומפטר חמור.

 אמר ר' יצחק בר נחמני אמר רבי שמעון בן לקיש משום רבי אושעיא ישראל שנתן מעות לעובד כוכבים בבהמתו בדיניהם אע"פ שלא משך קנה וחייבת בבכורה. ועובד כוכבים שנתן מעות לישראל בדיניהם אע"פ שלא משך קנה ופטורה מן הבכורה מאי בדיניהם 

 כל הקדשים שקדם מום קבוע להקדשן, ונפדו, חייבים בבכורה ובמתנות, ויוצאין לחולין ליגזז ולהעבד, וולדן וחלבן מותר לאחר פדיונן, והשוחטן בחוץ פטור, ואין עושים תמורה, ואם מתו יפדו, חוץ מן הבכור ומן המעשר.

 כל שקדם הקדשן את מומן, או מום עובר להקדשן, ולאחר מכאן נולד להם מום קבוע ונפדו, פטורין מן הבכורה ומן המתנות, ואינן יוצאין לחולין ליגזז ולהעבד, וולדן וחלבן אסור לאחר פדיונן, והשוחטן בחוץ חייב, ועושין תמורה, ואם מתו יקברו.

 המקבל צאן ברזל מן הנכרי, ולדות פטורין, וולדי ולדות חייבין.
העמיד ולדות תחת אמותיהם, ולדי ולדות פטורין, וולדי ולדי ולדות חיבין.
רבן שמעון בן גמליאל אומר, אפילו עד עשרה דורות, פטורין, שאחריותן לנכרי.

 רחל שילדה כמין עז, ועז שילדה כמין רחל, פטור מן הבכורה.
ואם יש בו מקצת סימנין, חייב.

 רחל שלא בכרה וילדה שני זכרים ויצאו שני ראשיהן כאחד, רבי יוסי הגלילי אומר, שניהן לכהן.
שנאמר (שמות יג), הזכרים לה'.
וחכמים אומרים, אי אפשר, אלא אחד לו ואחד לכהן.
רבי טרפון אומר, הכהן בורר לו את היפה.
רבי עקיבא אומר, משמנים ביניהן, והשני ירעה עד שיסתאב.
וחייב במתנות.
רבי יוסי פוטר.
מת אחד מהן, רבי טרפון אומר, יחלוקו.
רבי עקיבא אומר, המוציא מחברו עליו הראיה.
זכר ונקבה, אין כאן לכהן כלום.

 שתי רחלות שלא בכרו, וילדו שני זכרים, נותן שניהם לכהן.
זכר ונקבה, הזכר לכהן.
שני זכרים ונקבה, אחד לו ואחד לכהן.
רבי טרפון אומר, הכהן בורר לו את היפה.
רבי עקיבא אומר, משמנים ביניהן, והשני ירעה עד שיסתאב.
וחייב במתנות.
רבי יוסי פוטר.
מת אחד מהן, רבי טרפון אומר, יחלוקו.
רבי עקיבא אומר, המוציא מחברו עליו הראיה.
שתי נקבות וזכר, או שני זכרים ושתי נקבות, אין כאן לכהן כלום.

 אחת בכרה ואחת שלא בכרה וילדו שני זכרים, אחד לו ואחד לכהן. רבי טרפון אומר, הכהן בורר לו את היפה. רבי עקיבא אומר, משמנין ביניהן, והשני ירעה עד שיסתאב. וחייב במתנות. רבי יוסי פוטר, שהיה רבי יוסי אומר, כל שחליפיו ביד כהן, פטור מן המתנות.
רבי מאיר מחייב.
מת אחד מהן, רבי טרפון אומר, יחלוקו.
רבי עקיבא אומר, המוציא מחברו עליו הראיה.
זכר ונקבה, אין כאן לכהן כלום.

 יוצא דופן והבא אחריו, רבי טרפון אומר, שניהם ירעו עד שיסתאבו ויאכלו במומן לבעלים.
רבי עקיבא אומר, שניהן אינן בכור, הראשון משום שאינו פטר רחם, והשני משום שקדמו אחר.